TMSA 3 analysis of the required soft skills : the importance of soft skills to promote a safe and efficient work environment in the shipping industry and how a technical management company provides vital guidance for the wellbeing and wellness of the seafarers and shore-based employees
Creators: name: Thymara, Maria Argyro
Publisher: name: Πανεπιστήμιο Πειραιώς
Year: 2020
Subjects: subject: Soft skills
subject: Human element
subject: Human performance
subject: Efficient work environment shipping operations
subject: Safety and quality systems

description: Αυτή η διπλωματική εργασία ερευνά την σημαντικότητα των soft skills – των επικοινωνιακών και διαπροσωπικών δεξιοτήτων – στο εργασιακό περιβάλλον της ναυτιλίας, το οποίο σε καμία περίπτωση δεν περιορίζεται στα γραφεία των διαχειριστριών εταιρειών αλλά κυρίως επεκτείνεται και περιλαμβάνει το πλοίο και τους ανθρώπους του. Με τα soft skills να αποτελούν το μείζον θέμα και πεδίο ερευνητικής ενασχόλησης της εργασίας, αναγνωρίζεται ότι μια εκτενής συζήτηση γύρω από τον ανθρώπινο παράγοντα (human factor/element) πρέπει να προηγηθεί της αναφοράς στα soft skills. Έτσι, επιλέχθηκε να θεμελιώθει με την εργασία και να ορίστει η σημαντικότητα των soft skills στο χώρο της ναυτιλίας αφού πρώτα έχει αναγνωριστεί η κεφαλαιώδη σημασία του ανθρώπου – των ναυτικών και του προσωπικού στη ξηρά – για την ασφαλή περάτωση των λειτουργικών δραστηριοτήτων τόσο εν πλω όσο και στη ξηρά. Με την έννοια ασφάλεια υιοθετούμε την αγγλική ερμηνεία του όρου η οποία είναι διττή περιλαμβάνοντας τόσο στοιχεία του safety όσο και του quality. Ομολογουμένως όμως η εργασία αυτή κυρίως επικεντρώνεται στην αλληλεπίδραση των soft skills και της κουλτούρας ασφάλειας (safety culture) των ναυτιλιακών εταιρειών. Μνεία ωστόσο γίνεται και στο καθεστώς ασφάλειας ως security. Αρχικά συζήτηση για τα soft skills αναφέροντας τους τέσσερις πυλώνες της ναυτιλιακής νομοθεσίας, ήτοι τις συμβάσεις SOLAS, MARPOL, STCW και MLC. Αναζητούμε που και πως γίνεται αναφορά σε πρακτικές όπου εντοπίζεται η ανάγκη ανθρώπινης αλληλεπίδρασης, εφαρμογής διαπροσωπικών δεξιοτήτων και απαιτείται η ανάπτυξη δομών εκπαίδευσης των ανθρώπων σε θέματα που ξεπερνούν την αυστηρή τεχνοκρατική κατάρτιση και άπτονται των ανθρώπινων σχέσεων και διαπροσωπικών αλληλεπιδράσεων. Με βάση τα παραπάνω, η εργασία αναζητά τη σημασία και την εφαρμογή των soft skills στο πρόγραμμα Tanker Management Self Assessment (TMSA) του OCIMF, αναγνωρίζοντας τα βήματα που έχει πραγματοποιήσει ο οργανισμός στην εισαγωγή των soft skills στο καθημερινό λεξιλόγιο της ναυτιλίας και στις δομές ασφαλούς διαχείρισης. Σε συνέχεια των παραπάνω προσπάθεια πραγματοποιήθηκε για τη σημαντικότητα των soft skills σε άλλες βιομηχανίες αναφερόμενοι σε πρακτικές άλλων κλάδων και αναλύοντας το βαθμό υιοθέτησης και διασποράς των soft skills στην λειτουργία τους. Τέλος, έχοντας αναφέρει τα παραπάνω, αναφέρονται τα soft skills που βρίσκουν άμεση εφαρμογή στο χώρο της ναυτιλίας και επιχειρούμε να προτείνουμε μια μεθοδολογία για την εισαγωγή πρακτικών που βασίζονται σε αυτά στις δομές διαχείρισης και στα πρωτόκολλα ασφαλούς διαχείρισης των διαχειριστριών ναυτιλιακών εταιριών. Τα soft skills – οι δεξιότητες των ανθρώπων που επιτρέπουν την επιτυχή αλληλεπίδραση με τον κοινωνικό τους ιστό και τη μετάδοση μηνυμάτων, εντολών και συναισθημάτων – έχουν εισχωρήσει στο σύγχρονο λεξιλόγιο του εργασιακού περιβάλλοντος. Οι απολήξεις τους ξεφεύγουν από τον εργασιακό χώρο με τη συζήτηση για τη σημασία των soft skills και την εκπαίδευση πάνω σε αυτά να βρίσκει γόνιμο έδαφος σε διαφορετικές εκφάνσεις της ζωής μας όπου η αλληλεπίδραση μας με άλλα άτομα είναι αναγκαία.